
AVIZ
asupra
proiectului de Lege pentru aprobarea Ordonanţei de urgenţă a Guvernului nr.147/2020 privind acordarea unor zile libere pentru părinţi în vederea supravegherii copiilor, în situaţia limitării sau suspendării activităţilor didactice care presupun prezenţa efectivă a copiilor în unităţile de învăţământ şi în unităţile de educaţie timpurie antepreşcolară, ca urmare a răspândirii coronavirusului SARS-COV-2
(PLx.584/2020)

     În conformitate cu prevederile art.94 și 115 alin.(3) din Regulamentul Camerei Deputaţilor, republicat, Biroul Permanent a trimis Comisiei pentru sănătate și familie,  spre dezbatere şi avizare, în procedură de urgență,  cu proiectul de Lege pentru aprobarea Ordonanţei de urgenţă a Guvernului nr.147/2020 privind acordarea unor zile libere pentru părinţi în vederea supravegherii copiilor, în situaţia limitării sau suspendării activităţilor didactice care presupun prezenţa efectivă a copiilor în unităţile de învăţământ şi în unităţile de educaţie timpurie antepreşcolară, ca urmare a răspândirii coronavirusului SARS-COV-2, trimis cu  adresa nr. PL-x 584/2020 din 30 septembrie  2020.
Membrii Comisiei au examinat  proiectul de lege supus avizării, în şedinţa online din data de 14 octombrie 2020.
          În urma dezbaterilor, membrii Comisiei pentru sănătate şi familie au hotărât, cu unanimitate de voturi, avizarea favorabilă a proiectului de lege, cu amendamentele admise, redate în Anexă.
În raport de obiectul şi conţinutul reglementării,  proiectul de lege face parte din categoria legilor ordinare. 

PREŞEDINTE,
Conf.univ.dr. Florin BUICU








Anexă
Amendamente admise 

	
	Text OUG 147/2020
	Amendament 
	Motivarea

	1.
	Articol unic. – Se aprobă Ordonanța de urgență a Guvernului nr.147/2020, privind acordarea unor zile libere pentru parinți în vederea supravegherii copiilor,în situația limitării sau suspendării activităților didactice care presupun prezența efectivă a copiilor în unitățile de învățământ și în unitățile de educație timpurie antepreșcolară, ca urmare a răspândirii coronavirusului SARS-COV-2.



...................................................
	[bookmark: _GoBack]“ Articol unic. –  Se aprobă Ordonanța de urgență a Guvernului nr.147/2020, privind acordarea unor zile libere pentru parinți în vederea supravegherii copiilor,în situația limitării sau suspendării activităților didactice care presupun prezența efectivă a copiilor în unitățile de învățământ și în unitățile de educație timpurie antepreșcolară, ca urmare a răspândirii coronavirusului SARS-COV-2, cu următoarele modificări:
La articolul 2 după alineatul (5) se introduce un nou alineat, alin.(6) cu următorul cuprins: 
(6) Prin derogare de la alin. (2) si (5), acordarea zilelor libere prevăzute la art. 1 pentru angajații din unitățile de producție și distribuție medicamente și echipamente sanitare și pentru personalul din cadrul unităților farmaceutice se realizează doar cu acordul angajatorului.
	











Prevederile sunt necesare pentru a asigura continuitatea și în activitatea de furnizare de medicamente către populație 

